รางวัลของสุดยอดนักวิเคราะห์
สมาคมนักวิเคราะห์หลักทรัพย์ ได้จัดงานมอบรางวัล นักวิเคราะห์ และทีมวิเคราะห์ยอดเยี่ยมประจำปี 2555 นับเป็นปีที่ 6 โดยมีการแจกรางวัลทั้งสิ้น 25 รางวัล เพิ่มขึ้นจากปีก่อน 4 รางวัล คือ กลุ่มเกษตรและอุตสาหกรรมอาหาร กลุ่มบริการ กลุ่มทองคำและโลหะมีค่า และนักวิเคราะห์อนุพันธ์ โดยบริษัทหลักทรัพย์ (บล.) ภัทร ครองแชมป์ประเภทของนักลงทุนสถาบัน ทั้งทีมวิจัยยอดเยี่ยมและรายกลุ่มธุรกิจ ส่วนประเภทของนักลงทุนรายบุคคล บริษัทหลักทรัพย์แบ่งกันรับรางวัล
4 เม.ย. 2556

สมาคมนักวิเคราะห์หลักทรัพย์ ได้จัดงานมอบรางวัล นักวิเคราะห์ และทีมวิเคราะห์ยอดเยี่ยมประจำปี 2555 นับเป็นปีที่ 6 โดยมีการแจกรางวัลทั้งสิ้น 25 รางวัล เพิ่มขึ้นจากปีก่อน 4 รางวัล คือ กลุ่มเกษตรและอุตสาหกรรมอาหาร กลุ่มบริการ กลุ่มทองคำและโลหะมีค่า และนักวิเคราะห์อนุพันธ์ โดยบริษัทหลักทรัพย์ (บล.) ภัทร ครองแชมป์ประเภทของนักลงทุนสถาบัน ทั้งทีมวิจัยยอดเยี่ยมและรายกลุ่มธุรกิจ ส่วนประเภทของนักลงทุนรายบุคคล บริษัทหลักทรัพย์แบ่งกันรับรางวัล
“เทิดศักดิ์ ทวีธีระธรรม” ผู้อำนวยการอาวุโสฝ่ายวิเคราะห์หลักทรัพย์ บล.เอเซีย พลัส (ASP) กล่าวถึง 3 รางวัลที่ได้รับครั้งนี้ถือว่าเหนือความคาดหมาย เพราะเดิมคิดว่าจะได้รับ 1 รางวัลเท่านั้น
ส่วนที่มาของรางวัลนั้นส่วนหนึ่ง เพราะทำงานและเติบโตมาในสายของการวิเคราะห์มาตลอดกว่า 2324 ปีที่ผ่านมา โดยเฉพาะการดูแลกลุ่มธุรกิจ พร็อพเพอร์ตี้และอสังหาริมทรัพย์ที่ทำมาอย่างต่อเนื่อง
เทิดศักดิ์ กล่าวถึงหลักการในการทำงานว่า เราต้องยึดมั่นในความถูกต้องและจะต้องมีจุดยืนที่ชัดเจน ยึดปัจจัยพื้นฐานของหุ้นในการวิเคราะห์ บางครั้งต้องกล้าที่จะสวนกระแสด้วย โดยเฉพาะในสภาพตลาดปัจจุบันถือว่าเป็นความท้าทายมาก เพราะราคาหุ้นต่างๆ ปรับตัวเพิ่มขึ้น จนนำไปสู่การจะปรับไม่ปรับราคาเป้าหมาย หรือกำไรของธุรกิจนั้นๆ แต่ถ้าหากยึดหลักการวิเคราะห์โดยดูที่ปัจจัยพื้นฐานแล้ว ก็ต้องกล้าที่จะสวนกระแสด้วยการปรับลดคำแนะนำการลงทุนลงหลังจากราคาหุ้นวิ่งขึ้นมาเกินปัจจัยพื้นฐาน
เมื่อต้นปีผมได้ออกมาปรับลดน้ำหนักการลงทุนในหุ้นกลุ่มอสังหาริมทรัพย์ลง และหลังจากนั้นก็ลดเป็นรายบริษัท หลังจากพบสัญญาณราคาหุ้นขึ้นมาเกินปัจจัยพื้นฐานแล้ว หลังจากนี้คงจะต้องดูต่อไปถึงความสามารถในการทำกำไร
สำหรับก้าวต่อไปในการทำงานหลังจากได้รับ 3 รางวัลเกียรติยศ เทิดศักดิ์ กล่าวว่า ก็ยังคงทำหน้าที่เหมือนเดิมดูปัจจัยพื้นฐานเป็นหลัก และในการวิเคราะห์ต้องมีหลักการ จุดยืนที่ชัดเจน รวมทั้งต้องกล้าสวนกระแส หากเป็นเรื่องที่ถูกต้อง!!!